आजसू जिलाध्यक्ष का हुआ स्वागत
गोइलकेरास्थित क्रिस्तान टोली में आजसू महिला समिति ने पार्टी के नवचयनित जिलाध्यक्ष सिद्धार्थ शंकर महतो समेत जिला कमेटी के पदाधिकारियों का अभिनंदन किया गया। पुराना थाना के समीप आयोजित कार्यक्रम में महिला समिति की जिला उपाध्यक्ष नंदी मेलगांडी, सचिव पूर्व पंचायत समिति सदस्य गुड्डी लकड़ा, प्रखंड अध्यक्ष सरोज टूटी, सचिव आरजू शबाना, उपाध्यक्ष गुरुवारी गोप आदि ने जिलाध्यक्ष का माला पहनाकर स्वागत किया। जिला कमेटी के पदाधिकारियों के अलावा चक्रधरपुर विधानसभा क्षेत्र प्रभारी रामलाल मुंडा का भी अभिनंदन समारोह में स्वागत किया गया। जिलाध्यक्ष सिद्धार्थ शंकर महतो ने कहा कि 17, 18 एवं 19 मार्च को केंद्रीय महाधिवेशन का आयोजन रांची में किया गया है। इस अधिवेशन में जिले के सभी पंचायतों से पंद्रह-पंद्रह कार्यकर्ता पार्टी पदाधिकारी इसमें हिस्सा लेंगे। मौके पर राकेश रंजन, दिनेश महतो, शशि महतो, उदय सिंह पुरती समेत काफी संख्या में लोग उपस्थित थे।
आजसू जिलाध्यक्ष का स्वागत करतीं महिला समिति की सदस्य।
hin_Deva hin_Deva hin_Deva